**ZMLUVA O DIELO č. /2022**

**uzatvorená v zmysle § 536 a nasl. zák. č. 513/1991 Zb. Obchodný zákonník,**

**v znení neskorších predpisov (ďalej len „zmluva“)**

**čl. I. ZMLUVNÉ STRANY**

**1. ZHOTOVITEĽ:**

So sídlom :

V zastúpení :

IČO :

IČDPH :

IBAN :

BIC/SWIFT :

Zapísaný v Obchodnom registri Okresného súdu ............................, Odd. : ....., Vložka číslo: .................

**(ďalej len „zhotoviteľ“ )**

**2. OBJEDNÁVATEĽ: Univerzitná nemocnica L. Pasteura Košice**

So sídlom : Rastislavova 43, 041 90 Košice, Slovenská republika

V zastúpení : MUDr. Ľuboslav Beňa PhD. MPH, riaditeľ

IČO : 00 606 707

DIČ: 2021141969

IČ DPH : SK2021141969

IBAN : SK06 8180 0000 0070 0028 0550

BIC/SWIFT : SPSRSKBA

Štátna príspevková organizácia zriadená Zriaďovacou listinou MZ SR č. 1842/1990 – A/I – 2 zo dňa 18.12.1990

**(ďalej len „objednávateľ“)**

**čl. II . ÚVODNÉ USTANOVENIA**

1. Objednávateľ ako verejný obstarávateľ v rámci plnenia svojich úloh obstaráva dodanie tovaru, uskutočnenie stavebných prác a poskytnutie služby postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „zák. č. 343/2015 Z. z.“).
2. Zhotoviteľ prehlasuje, že je oprávnený na vykonávanie činnosti podľa tejto zmluvy, dielo vykoná vo vlastnom mene, na vlastnú zodpovednosť a vlastné náklady za podmienok dohodnutých v tejto zmluve.
3. Túto zmluvu uzatvára objednávateľ so zhotoviteľom na základe výsledkov podlimitnej zákazky zadávanej postupom bez využitia elektronického trhoviska podľa § 112 - § 114a zák. č. 343/2015 Z. z. zadávanej na základe Výzvy uverejnenej vo Vestníku ................ č. ............ zo dňa ........... pod číslom ..... - WYP (ďalej len "verejné obstarávanie") na predmet zákazky s názvom **„Rekonštrukcia 4 ks výťahov – Výťah P-O a R-S“** v súlade s cenovou ponukou zhotoviteľa zo dňa ............................

Evidenčné číslo verejného obstarávania objednávateľa: UNLP-2022-64-PZ.

4. Na financovanie plnenia tejto zmluvy boli objednávateľovi pridelené kapitálové výdavky z rozpočtu Ministerstva zdravotníctva Slovenskej republiky ( MZ SR - List č. S13127-2021-OVV-36 zo dňa 20.12.2021. Zákazka, ktorá je predmetom zmluvy je hradená z pridelených kapitálových výdavkov štátu (čl. IX. bod 6 tejto zmluvy).

5. Zhotoviteľ sa zaväzuje rešpektovať všetky špecifiká pri vykonávaní diela vyplývajúce z činnosti objednávateľa, ktorý je poskytovateľom zdravotnej starostlivosti a ktoré súvisia s miestom plnenia zmluvy t.j. v areáli ústavného zdravotníckeho zariadenia. Zhotoviteľ berie na vedomie, že dielo bude vykonávať s čiastočným obmedzením prevádzky vedľajších (susediacich) pracovísk, kde sa stavenisko nachádza (čl. IV. bod 3 tejto zmluvy) a zaväzuje sa dielo, ako aj jednotlivé činnosti pri vykonávaní diela (napr. búracie práce, dovoz a presun materiálu a zariadení na stavenisko, i v rámci staveniska) realizovať tak, aby nedochádzalo k obmedzeniu prevádzky pracovísk objednávateľa. V prípade nevyhnutnej potreby je zhotoviteľ povinný sa vopred dohodnúť s objednávateľom na prevádzkových opatreniach.

**čl. III . PREDMET ZMLUVY**

1. Predmetom tejto zmluvy je záväzok zhotoviteľa vykonať pre objednávateľa dielo s názvom „**Rekonštrukcia 4 ks výťahov - Výťah P-O a R-S“** v rozsahu podľa **Prílohy č. 1** tejto zmluvy (ďalej len „dielo“) za podmienok stanovených touto zmluvou a záväzok objednávateľa poskytnúť zhotoviteľovi nevyhnutnú súčinnosť pri vykonávaní diela, riadne zhotovené dielo prevziať a zaplatiť zhotoviteľovi za zhotovenie diela cenu dohodnutú v čl. VI. tejto zmluvy.
2. Rozsah vykonania diela : rekonštrukcia 4 osobných výťahov, ktorej rozsah je bližšie špecifikovaný v Prílohe č. 1 tejto zmluvy, ktoré sa nachádzajú v objekte č. 45 – Monoblok v areáli pracovísk objednávateľa na Triede SNP 1, Košice a s  ňou súvisiace stavebné úpravy.

**Výťahy určené na rekonštrukciu :**

|  |  |  |  |  |  |
| --- | --- | --- | --- | --- | --- |
| **Por. č.** | **Označenie** | **Výťah - typ** | **Počet kusov** | **Výrobné číslo** | **Skupina** |
| 1. | O | OT 630 kg / 8 osôb – 21/21 | 1 | 2999 03375 | DUPLEX O - P |
| 2. | P | OT 630 kg / 8 osôb – 21/21 | 1 | 2999 03376 |
| 3. | R | OT 630 kg / 8 osôb – 21/21 | 1 | 2999 03377 | DUPLEX R - S |
| 4. | S | OT 630 kg / 8 osôb – 21/21 | 1 | 2999 03378 |

**Súčasťou vykonania diela je** demontáž pôvodných výťahov a ich likvidácia, výroba, dodávka a montáž nových výťahov podľa technickej špecifikácie uvedenej v Prílohe č. 1 tejto zmluvy, vrátane prídavných modulov, v súlade s príslušnými technickými normami, predloženie a posúdenie príslušnej dokumentácie Technickou inšpekciou SR , vydanie príslušných certifikátov a atestov. Dielo je zhotoviteľ povinný vykonať pri zachovaní existujúcej výťahovej šachty tak, že pôvodné výťahy budú demontované a na ich miesto budú namontované nové výťahy, pričom v prevádzke (prevádzkyschopné) musia byť vždy dva zo štyroch výťahov určených na rekonštrukciu ( duplex výťahov – podľa tabuľky).

Popis výťahov určených na rekonštrukciu, rozsah rekonštrukcie, požiadavky na výrobu a montáž nových výťahov, požiadavky na ekológiu a udržateľnosť, rozsah a technické požiadavky na súvisiace stavebné úpravy a ďalšie ostatné technické informácie sú uvedené v Prílohe č. 1 tejto zmluvy.

1. Dielo je verejnou prácou v zmysle zák. č. 254/1998 Z. z. o verejných prácach, v znení neskorších predpisov.

**čl. IV. ČAS A MIESTO PLNENIA**

1. Zhotoviteľ je povinný dielo ako celok podľa čl. III. tejto zmluvy riadne vykonať a odovzdať objednávateľovi v lehote do 8 mesiacov odo dňa prevzatia staveniska. Zhotoviteľ je povinný prevziať od objednávateľa stavenisko **do 7 pracovných dní** odo dňa doručenia písomnej výzvy objednávateľa na prevzatie staveniska. Písomnú výzvu na prevzatie staveniska je objednávateľ povinný preukázateľne doručiť zhotoviteľovi najneskôr do 5 pracovných dní odo dňa účinnosti tejto zmluvy na adresu zhotoviteľa uvedenú v čl. I. bod 1 tejto zmluvy.

2. Ak zhotoviteľ vykoná dielo pred dohodnutým termínom plnenia (bod 1. tohto článku) objednávateľ sa zaväzuje riadne vykonané dielo prevziať pred dohodnutým termínom plnenia.

3. Zhotoviteľ je povinný dielo vykonať na pracovisku objednávateľa a to v  objekte č. 45 – Monoblok nachádzajúci sa v areáli pracovísk objednávateľa na Triede SNP 1, Košice (ďalej len **„miesto plnenia“** alebo **„stavenisko**“).

4. Časový harmonogram zhotovenia diela je **Prílohou č.2** tejto zmluvy a bol vypracovaný v súlade s požiadavkami a podmienkami určenými objednávateľom a je pre zhotoviteľa záväzný. Zhotoviteľ je povinný zmeniť alebo upraviť harmonogram vykonania diela, vždy ak o to požiada objednávateľ z vážnych prevádzkových dôvodov, v ostatných prípadoch len na základe dohody s objednávateľom. Zmena časového harmonogramu na základe dohody oboch zmluvných strán a na základe požiadavky objednávateľa z vážnych prevádzkových dôvodov, sa nepovažuje za omeškanie so zhotovením diela/časti diela zo strany zhotoviteľa (čl. VIII. bod 2. tejto zmluvy).

5. Porušenie povinností Zhotoviteľa uvedených v tomto článku sa považuje za podstatné porušenie tejto zmluvy.

**čl. V. PRÁVA A POVINNOSTI ZMLUVNÝCH STRÁN, SPÔSOB PLNENIA,**

**ODOVZDANIE A PREVZATIE DIELA**

1. Zhotoviteľ sa zaväzuje dielo podľa tejto zmluvy vykonať osobne na vlastné náklady, ak sa zmluvné strany nedohodli podľa tejto zmluvy inak, s odbornou starostlivosťou, v súlade s príslušnými technickými normami a požiadavkami objednávateľa.
2. Objednávateľ je povinný pripraviť stavenisko (čl. III. bod 2 tejto zmluvy) na vykonanie diela, umožniť prístup zhotoviteľovi (zamestnancom a vozidlám) na miesto plnenia a zabezpečiť prívod vody, elektrického prúdu s napätím 230 V a 400 V. Zhotoviteľ nebude v omeškaní zo zhotovením diela v prípade, ak mu objednávateľ neposkytne potrebnú súčinnosť podľa tohto bodu riadne a včas, ak o to zhotoviteľ požiada.
3. Objednávateľ najneskôr pri prevzatí staveniska určí zhotoviteľovi miesto kde môže umiestniť prenosné kontajnery určené na uskladnenie materiálu a prevádzkové potreby zhotoviteľa (zamestnancov zhotoviteľa). Zhotoviteľ zodpovedá za uskladnenie materiálu a jeho bezpečnosť, ako aj za bezpečnosť určených prevádzkových priestorov, vrátane staveniska.
4. Zhotoviteľ je povinný viesť odo dňa začatia prác stavebný denník /montážny denník, do ktorého je povinný zaznamenávať údaje o časovom postupe prác a všetky skutočnosti dôležité pre plnenie tejto zmluvy. Stavebný denník/montážny denník sa musí nachádzať na stavenisku u stavbyvedúceho a musí byť na požiadanie predložený objednávateľovi. Povinnosť viesť stavebný denník/montážny denník končí odovzdaním a prevzatím diela objednávateľom.
5. Zápisy do stavebného denníka/montážneho denníka môžu vykonávať oprávnené osoby zhotoviteľa a objednávateľa, stavbyvedúci a poverení zástupcovia orgánov štátnej správy.
6. Zhotoviteľ je povinný stavebný denník/montážny denník odovzdať objednávateľovi v rámci preberacieho konania, vrátane všetkých zápisov o vykonaných kontrolách a skúškach, osvedčení a prehlásení o použitých výrobkoch a materiáloch.
7. Zhotoviteľ je povinný po prevzatí staveniska zabezpečiť na vlastné náklady dopravu všetkých materiálov a zariadení na stavenisko.
8. Objednávateľ je oprávnený kontrolovať vykonávanie diela. Ak Objednávateľ zistí, že Zhotoviteľ vykonáva dielo v rozpore s právnymi predpismi,  príslušnou dokumentáciou, pokynmi alebo touto zmluvou, Objednávateľ je oprávnený požadovať, aby Zhotoviteľ odstránil vady vzniknuté vadným vykonávaním diela na vlastné náklady a dielo vykonal riadnym spôsobom. Vykonanie každej kontroly je objednávateľ povinný zapísať do stavebného denníka/montážneho denníka.
9. Ak Zhotoviteľ zistí pri vykonávaní diela prekážky týkajúce sa miesta plnenia a tieto prekážky znemožňujú vykonanie diela dohodnutým spôsobom, je Zhotoviteľ povinný oznámiť to bez zbytočného odkladu Objednávateľovi.
10. Zmluvné strany sa dohodli, že zhotoviteľ odovzdá objednávateľovi dielo po častiach, pričom časťou diela sa rozumie pre účely tejto zmluvy 2 ks nových výťahov kompletne namontovaných a pripravený na používanie a zhotoviteľ je povinný dielo ako celok odovzdať objednávateľovi v lehote podľa čl. IV. bod 1 tejto zmluvy. Pripravenosť jednotlivých častí diela na odovzdanie je zhotoviteľ povinný písomne oznámiť objednávateľovi najmenej tri pracovné dni vopred, o čom vykoná zápis do stavebného denníka/montážneho denníka. Vykonanie diela ako celku je rozsah uvedený v čl. III. bod 2 tejto zmluvy (4 ks výťahov).
11. Zhotoviteľ je povinný pred odovzdaním každej časti diela t.j. každej dvojice výťahov objednávateľovi zaškoliť určených zamestnancov objednávateľa na obsluhu zariadení /výťahov.
12. O odovzdaní a prevzatí každej časti diela (dielo sa odovzdáva v 2 častiach – bod 10. tohto článku) spíšu zmluvné strany Čiastkový preberací protokol o odovzdaní a prevzatí časti diela, v zmysle vyhl. č. 83/2008 Z. z. (ďalej len „**Čiastkový preberací protokol“**). S odovzdaním konkrétnej časti diela je zhotoviteľ povinný odovzdať objednávateľovi aj prislúchajúcu príslušnú časť staveniska a vyhradených priestorov, ktoré je povinný vypratať a zabezpečiť odvoz odpadu, materiálu a uviesť ich do pôvodného stavu. Čiastkový preberací protokol musí presne špecifikovať danú časť diela t.j. vo vzťahu ku 2 konkrétnym novým výťahom vymeneným za pôvodné, ktoré boli určené na rekonštrukciu (čl. III. bod 2. tejto zmluvy).
13. Objednávateľ sa zaväzuje riadne ukončené jednotlivé časti diela prevziať v termíne oznámenom zhotoviteľom v súlade s harmonogramom.
14. Nebezpečenstvo škody prechádza na objednávateľa jednotlivo vo vzťahu ku konkrétnej časti diela dňom prevzatia a odovzdania konkrétnej častí diela (t.j. konkrétnych 2ks výťahov )podľa bodov 10. až 15. tohto článku.

15. V prípade, že pri odovzdávaní a preberaní jednotlivých častí diela budú zistené vady jednotlivých častí diela, zmluvné strany sa dohodnú na termíne ich odstránenia, ktorý nemôže byť viac ako 5 pracovných dní, a na termíne opakovaného odovzdania a prevzatia jednotlivej časti diela. Zistené vady jednotlivej časti diela, ako aj spôsob a termín ich odstránenia zapíše zhotoviteľ do stavebného denníka/montážneho denníka. Ak má jednotlivá časť diela vady je objednávateľ oprávnený odmietnuť prevzatie tejto časti diela.

16. Zhotoviteľ sa zaväzuje dielo ako celok odovzdať objednávateľovi v lehote podľa čl. IV. bod 1 tejto zmluvy, písomne oznámiť objednávateľovi pripravenosť diela ako celku na odovzdanie a termín odovzdania diela oznámiť najmenej tri dni vopred v mieste plnenia, o čom vykoná aj zápis do stavebného denníka/montážneho denníka.

17. O odovzdaní a prevzatí diela ako celku spíšu zmluvné strany Preberací protokol o odovzdaní a prevzatí diela (ďalej len **„Protokol**“). Spolu s odovzdaním diela ako celku zhotoviteľ je povinný odovzdať objednávateľovi aj stavenisko a vyhradené priestory, ktoré je povinný vypratať, zabezpečiť odvoz odpadu, materiálu a uviesť ich do pôvodného stavu. Nedeliteľnou súčasťou Protokolu sú aj Čiastkové preberacie protokoly.

18. Zhotoviteľ zodpovedá za čistotu a poriadok pracoviska, ktoré je miestom plnenia (stavenisko), priestorov vyhradených podľa čl. V. bod 2. tejto zmluvy, ako aj prístupových ciest v areáli pracoviska objednávateľa (Trieda SNP 1, Košice) používaných zhotoviteľom na vykonanie diela. Zhotoviteľ je povinný denne upratať stavenisko, prístupové cesty a vyhradené priestory. Zhotoviteľ je povinný priebežne počas vykonávania diela  odvážať na vlastné náklady nečistoty a odpad, ktoré vzniknú pri realizácií diela a zabezpečiť jeho ukladanie a zneškodňovanie v súlade s príslušnými právnymi predpismi. Zhotoviteľ je pri nakladaní s odpadom povinný v celom rozsahu plniť povinnosti vyplývajúce pre pôvodcu odpadu v súlade so zákonom č. 223/2001 Z. z. v znení neskorších predpisov a je povinný Objednávateľovi odovzdať doklady o uložení/ likvidácii odpadu zo stavebnej činnosti na predmetnom diele. Zhotoviteľ je povinný udržiavať vozidlá a mechanizmy, ktoré používa pri vykonávaní diela v takom technickom stave, aby nedochádzalo k úniku ropných látok alebo iných nebezpečných látok, vrátane emisií.

19. Zhotoviteľ je oprávnený zabezpečiť časť plnenia predmetu tejto zmluvy prostredníctvom svojich subdodávateľov, pričom Zhotoviteľ :

a/ je povinný plnenie tejto zmluvy zadať len subdodávateľovi uvedenému v **Prílohe č. 3** tejto zmluvy s rozsahom jeho plnenia uvedeným vo verejnom obstarávaní;

b/ garantuje spôsobilosť každého zo subdodávateľov uvedených v Prílohe č. 3 tejto zmluvy, pre plnenie predmetu tejto zmluvy;

c/ zodpovedá za celé a riadne plnenie tejto zmluvy počas celej doby platnosti tejto zmluvy a to bez ohľadu na to, či Zhotoviteľ použil na plnenie predmetu zmluvy subdodávky alebo nie, v akom rozsahu a za akých podmienok. Objednávateľ nenesie žiadnu zodpovednosť a nemá žiadne povinnosti vyplývajúce z tejto zmluvy voči subdodávateľom Zhotoviteľa.

d/ je povinný v prípade zmeny subdodávateľa alebo v prípade doplnenia nového subdodávateľa vo vzťahu k plneniu, ktorého sa táto Zmluva týka písomne oznámiť Objednávateľovi akúkoľvek zmenu údajov o subdodávateľovi a to do piatich pracovných dní odo dňa, kedy táto skutočnosť nastala;

e/ je povinný do piatich pracovných dní odo dňa uzatvorenia zmluvy so subdodávateľom predložiť Objednávateľovi aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet a presný rozsah subdodávky, predpokladaný podiel plnenia zadávaný subdodávateľovi vo vzťahu k celému rozsahu plnenia a osobu oprávnenú konať za subdodávateľa (meno a priezvisko, adresa pobytu, dátum narodenia).

* Zoznam subdodávateľov je uvedený **Prílohe č. 3** tejto Zmluvy.
* Na zmenu v zozname subdodávateľov t.j. zmenu Prílohy č. 3 tejto zmluvy sa vyžaduje uzatvorenie dodatku k tejto Zmluve.
* Zhotoviteľ zodpovedá za vykonanie diela/časti diela subdodávateľom tak, akoby dielo/časť diela vykonal sám.

Porušenie povinností Zhotoviteľa uvedených v tomto bode sa považuje za podstatné porušenie tejto zmluvy.

**čl. VI. CENA A PLATOBNÉ PODMIENKY**

1. Zmluvné strany sa dohodli na cene za vykonanie diela v rozsahu podľa čl. III bod 1 a 2 tejto zmluvy, v zmysle zák. č. 18/1996 Z. z. o cenách, v znení neskorších predpisov, vo výške spolu ..................... **€ bez DPH.** K uvedenej cene sa pripočíta DPH vo výške podľa platných právnych predpisov SR :

**Cena diela : .................... eur**

**DPH v sadzbe 20% : ..................... eur**

**CENA DIELA CELKOM S DPH: ..................... eur, slovom : ..................................**

Uvedená cena diela bez DPH je konečná a záväzná pri nezmenenom rozsahu pre obe zmluvné strany. Podrobný položkovitý rozpočet ceny diela, s uvedením jednotkových cien jednotlivých položiek  bez DPH , mernej jednotky, množstva celkom, ceny diela celkom  bez DPH a s DPH je **Prílohou č. 4 tejto zmluvy**.

2. Objednávateľ sa zaväzuje cenu za dielo podľa bodu 1. tohto článku uhradiť bezhotovostným bankovým prevodom na účet zhotoviteľa a to po častiach ( 2 časti diela), tak ako budú jednotlivé časti diela vykonané a odovzdané objednávateľovi (čl. V. bod 10.- 15. tejto zmluvy) na základe faktúr vystavených zhotoviteľom po prevzatí každej jednotlivej časti diela. Zhotoviteľ je povinný doručiť objednávateľovi jednotlivú faktúru v písomnej listinnej forme v troch vyhotoveniach, pričom faktúra okrem zákonných náležitosti musí obsahovať aj presné označenie časti diela, ktorá je predmetom fakturácie – „ Rekonštrukcia 4 ks výťahov – Výťah P-O a R-S, časť 1.: Výťah P-O“ a „ Rekonštrukcia 4 ks výťahov – Výťah P-O a R-S, časť 2.: Výťah R-S“ . Zhotoviteľ je povinný, v prípade že o to objednávateľ požiada, vystaviť jednotlivú faktúru podľa pokynov objednávateľa s prihliadnutím na zdroje financovania diela (štátne kapitálové výdavky, vlastné zdroje). Objednávateľ neposkytne zhotoviteľovi na plnenie tejto zmluvy žiadny preddavok, ani zálohu.

3. Zhotoviteľ je povinný vystaviť faktúru objednávateľovi do 15 dní od dňa riadneho odovzdania časti diela podľa čl. V. bod 10.- 15. tejto zmluvy, najneskôr však do piateho pracovného dňa v mesiaci nasledujúceho po mesiaci , v ktorom bola časť diela prevzatá objednávateľom. Faktúra musí obsahovať náležitosti podľa platných právnych predpisov SR v čase fakturácie. V prípade, že doručená faktúra nebude vystavená správne, je objednávateľ oprávnený predmetnú faktúru vrátiť zhotoviteľovi. Zhotoviteľ je povinný vystaviť novú faktúru a doručiť ju objednávateľovi, pričom lehota splatnosti začína plynúť od začiatku.

4. Lehota splatnosti jednotlivých faktúr je do 60 kalendárnych dní od dňa jej doručenia objednávateľovi; pričom za deň úhrady sa považuje deň jej pripísania na účet zhotoviteľa.

5. Prílohou každej jednotlivej faktúry musí byť zmluvnými stranami podpísaný Čiastkový preberací protokol a súpis vykonaných prác potvrdený oboma zmluvnými stranami a stavebným dozorom.

6. V prípade, že jednotlivá faktúra nebude obsahovať náležitosti stanovené zákonom a touto zmluvou alebo bude obsahovať nesprávne údaje, je objednávateľ oprávnený faktúru vrátiť na prepracovanie/doplnenie zhotoviteľovi, pričom sa doba splatnosti počíta až od doručenia opravenej faktúry.

7. Objednávateľ je oprávnený, v súlade s § 12 ods. 1 pís. b/ bod 3 zák. č. 254/1998 Z.z. zadržať Zhotoviteľovi 10 % z ceny časti diela (cena bez DPH) podľa čl. VI. bod 1 tejto zmluvy až do odstránenia všetkých vád a nedorobkov zistených pri odovzdávaní a preberaní diela/časti diela.

8. Dohodnutú cenu predmetu zmluvy je možné počas platnosti tejto zmluvy meniť len za predpokladu, že došlo k legislatívnym zmenám, ktoré v čase spracovania ponuky nebolo možné predpokladať.

**čl. VII. ZODPOVEDNOSŤ ZA VADY**

1. Zhotoviteľ zodpovedá za to, že jednotlivé časti diela budú mať v čase ich odovzdania a prevzatia všetky zmluvne dohodnuté vlastnosti a že nemá vady, ktoré by znižovali hodnotu alebo schopnosť jeho využitia na určený účel.
2. Zhotoviteľ zodpovedá za vady, ktoré má dielo/časť diela v čase jeho odovzdania.
3. Zhotoviteľ poskytuje na každú jednotlivú časť diela (t.j. na konkrétny výťah) záruku minimálne 5 rokov na plnú funkčnosť a na fyzikálne vlastnosti diela a zaväzuje sa, že daná časť diela bude počas záručnej doby mať vlastnosti obvyklé vzhľadom na povahu a účel diela. Záručná doba začína plynúť pre každú časť diela osobitne t.j. dňom prevzatia a odovzdania každej časti diela (konkrétnych dvoch výťahov) podľa čl. V. bod 10. tejto zmluvy.
4. Zhotoviteľ je povinný počas záručnej doby na vlastné náklady vykonať alebo zabezpečiť vykonanie všetkých výrobcom predpísaných servisných prehliadok a príslušných servisných prác na technických zariadeniach, ktoré budú súčasťou diela/časti diela .
5. Záručná doba sa nevzťahuje na poškodenie diela/časti diela nesprávnou manipuláciou alebo na úmyselné alebo neúmyselné poškodenie diela/časti diela zo strany objednávateľa alebo tretích osôb.
6. Zhotoviteľ zodpovedá za kvalitu diela/časti diela v celom rozsahu.
7. Zhotoviteľ si vyhradzuje právo postupovať pri riešení reklamácie výlučne písomnou formou.
8. Objednávateľ je povinný zistenú vadu diela/časti diela reklamovať bez zbytočného odkladu po jej zistení. Zhotoviteľ je povinný sa k riadne reklamovanej vade diela písomne vyjadriť do 24 hodín odo dňa doručenia písomnej reklamácie. Objednávateľ a oprávnené osoby objednávateľa podľa čl. X. bod 3 tejto zmluvy sú oprávnené reklamáciu uplatniť aj elektronickou formou.
9. Zhotoviteľ je povinný nastúpiť na odstránenie reklamovaných vád najneskôr do 48 hodín po obdržaní písomnej reklamácie a vady odstrániť do 3 pracovných dní odo dňa nastúpenia na odstránenie reklamovaných vád. V prípade rozsiahlejšej vady je Zhotoviteľ povinný určiť náhradný termín na odstránenie, ktorý musí predložiť Objednávateľovi na odsúhlasenie.
10. Zhotoviteľ je povinný vady diela počas  záručnej doby odstrániť na vlastné náklady.
11. Zmluvné strany si v súvislosti s trvaním záručnej doby dohodli nasledovné podmienky:

a/ zhotoviteľ musí byť počas trvania platnosti tejto zmluvy, ako aj po celú dobu trvania záručnej doby držiteľom platných certifikátov ISO 9001:2015, ISO 14001:2015 a BS OHSAS 18001:2007,

b/ zhotoviteľ sa zaväzuje zabezpečovať záručné opravy ( t.j. opravy počas záručnej doby) diela prostredníctvom servisného strediska, ktorého súčasťou bude aj sklad náhradných dielov.

c/ zhotoviteľ sa zaväzuje pre záručné opravy diela zabezpečiť nepretržitú non-stop ( t.j. denne 24 hodín) havarijnú službu s nástupom na odstránenie poruchy (t.j. vykonanie opravy) výťahu najneskôr do 1 hodiny od nahlásenia poruchy; kontaktná adresa zhotoviteľa pre havarijnú službu : ...................................

**čl. VIII. MAJETKOVÉ SANKCIE**

1. Zmluvné strany sa dohodli, že v prípade nedodržania podmienok plnenia uvedených v čl. III., čl. V okrem bodu 17, čl. VII. a čl. X. okrem bodov 14. a 15. tejto zmluvy zo strany zhotoviteľa je objednávateľ oprávnený vyúčtovať a zhotoviteľ je povinný zaplatiť za každý jednotlivý prípad porušenia zmluvných podmienok zmluvnú pokutu vo výške. 3 000,00 €, slovom: tritisíc euro. Zmluvná pokuta je splatná v lehote do 30 kalendárnych dní odo dňa doručenia faktúry zhotoviteľovi.

2. Zmluvné strany sa dohodli, že v prípade nedodržania podmienok plnenia uvedených v čl. IV. bod 1 a/alebo bod 4 (časový harmonogram) tejto zmluvy zo strany zhotoviteľa t.j. zhotoviteľ nevykoná a neodovzdá dielo alebo časť diela objednávateľovi v termíne podľa zmluvy, je zhotoviteľ povinný zaplatiť objednávateľovi zmluvnú pokutu vo výške 1 000,00 €, slovom : jedentisíc euro, za každý deň omeškania s odovzdaním diela ako celku a vo výške 500,00 € slovom : päťsto euro, za každý deň omeškania s odovzdaním konkrétnej časti diela. Zmluvná pokuta je splatná v lehote do 30 kalendárnych dní odo dňa doručenia faktúry zhotoviteľovi.

3. V prípade omeškania s úhradou jednotlivých faktúr (čl. VI. bod 4. tejto zmluvy) je zhotoviteľ oprávnený uplatniť si nárok na zaplatenie úroku z omeškania vo výške podľa platných právnych predpisov SR. Úroky z omeškania sú splatné v lehote do 30 kalendárnych dní odo dňa doručenia faktúry objednávateľovi.

4. Zmluvné strany sa dohodli, že v prípade, ak zhotoviteľ poruší povinnosti uvedené v čl. X. bod 14. a /alebo 15. tejto zmluvy je povinný uhradiť objednávateľovi zmluvnú pokutu vo výške 10% z ceny diela bez DPH , ktorá ako pohľadávka bola predmetom postúpenia alebo iného právneho úkonu, ktorým došlo k zmene v osobe veriteľa. Zmluvná pokuta je splatná v lehote do 30 kalendárnych dní odo dňa doručenia faktúry zhotoviteľovi.

5. Zmluvné strany sa dohodli, že v prípade, ak zhotoviteľ poruší povinnosti uvedené v čl. V. bod 19. tejto zmluvy je povinný uhradiť objednávateľovi zmluvnú pokutu vo výške 3 000,00 €, slovom tritisíc euro. Zmluvná pokuta je splatná v lehote do 30 kalendárnych dní odo dňa doručenia faktúry zhotoviteľovi.

6. Uplatnením majetkových sankcii podľa tohto článku nie je dotknuté právo poškodenej zmluvnej strany na náhradu škody spôsobenej porušením povinností, na ktorú sa vzťahuje zmluvná pokuta (zmluvná pokuta sa nezapočíta na náhradu škody).

**čl. IX. DOBA PLATNOSTI ZMLUVY**

1. Táto zmluva sa uzatvára na dobu určitú odo dňa platnosti do odovzdania a prevzatia diela ako celku , okrem tých ustanovení tejto zmluvy, ktoré upravujú právne vzťahy aj po odovzdaní diela ako celku alebo časti diela.
2. Táto zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
3. Ktorákoľvek zmluvná strana je oprávnená od tejto zmluvy odstúpiť a to z dôvodov uvedených v zákone alebo tejto zmluve.
4. Objednávateľ je oprávnený od zmluvy odstúpiť z dôvodov, ak Zhotoviteľ:

a/ nezačne s vykonaním diela podľa dohodnutého harmonogramu,

b/ bude vykonávať dielo v rozpore s dohodnutými podmienkami,

c/ prerušil vykonávanie diela na viac ako 3 dní, pričom prerušenie nebolo nevyhnutné z dôvodu nepriaznivých poveternostných podmienok, ktoré by bránili vykonávaniu diela,

d/ použije na vykonanie diela iné materiály alebo dielo vykoná v inej technickej špecifikácii ako požadoval Objednávateľ podľa príloh tejto zmluvy

e/ nebude dodržiavať schválený časový harmonogram prác a pokyny Objednávateľa, vzhľadom na špecifický charakter plnenia zmluvy / zdravotníckeho zariadenia /,

f/ pri vykonávaní diela poruší právne predpisy SR,

g/ poskytne Objednávateľovi nepravdivé alebo zavádzajúce informácie vzťahujúce sa na dielo,

h/ poruší povinnosti uvedené v čl. V. bod 18 tejto zmluvy

5. Zhotoviteľ je oprávnený od zmluvy odstúpiť, ak Objednávateľ:

a/ neodovzdá Zhotoviteľovi stavenisko/ miesto vykonania diela do 15 pracovných dní odo dňa účinnosti zmluvy.

b/ požiada o prerušenie vykonávania diela z prevádzkových dôvodov a toto prerušenie bude trvať viac ako 30 pracovných dní,

c/ najneskôr do 3 pracovných dní odo dňa prevzatia staveniska/miesta vykonania diela neposkytne potrebnú súčinnosť

d/ pri vykonávaní diela poruší právne predpisy SR,

e/ poskytne Zhotoviteľovi nepravdivé a zavádzajúce informácie vzťahujúce sa na dielo.

6. Objednávateľ je oprávnený odstúpiť od zmluvy, ale aj jej časti (vzťahujúce sa na časť diela), v prípade, že zákazka, ktorá je predmetom zmluvy je kapitálovým výdavkom hradeným zo štátneho rozpočtu (čl. II. bod 4.tejto zmluvy) a poskytovateľ finančných prostriedkov (príslušný orgán štátnej správy - ministerstvo), ktorý má realizovať jej financovanie neposkytol finančné prostriedky z akéhokoľvek dôvodu alebo bez uvedenia dôvodu na realizáciu tejto zákazky alebo už poskytnuté finančné prostriedky na realizáciu tejto zákazky verejnému obstarávateľovi odňal . Zmluvné strany sa dohodli, že v prípade odstúpenia od zmluvy z dôvodu, ktorý je uvedený v tomto bode, nevzniká žiadnej zo zmluvných strán nárok na akékoľvek finančné plnenie.

**čl. X. OSOBITNÉ USTANOVENIA**

1. Vlastnícke právo k časti diela nadobudne objednávateľ zaplatením ceny za danú jednotlivú časť diela podľa čl. VI. tejto zmluvy.
2. Osoby oprávnené konať za zhotoviteľa vo veciach plnenia tejto zmluvy (kontaktné osoby):

a/ ....................., tel. č. ........................., e-mail:

b/ ....................., tel. č. ........................., e-mail:

Zhotoviteľ je povinný v prípade zmeny kontaktnej osoby túto zmenu písomne oznámiť objednávateľovi a súčasne o tom vykonať zápis do stavebného denníka (montážneho denníka) Táto zmena zmluvy nevyžaduje uzatvorenie písomného dodatku k tejto zmluve.

1. Osoby oprávnené konať za objednávateľa vo veciach plnenia tejto zmluvy :

a/ Ing. Radomír Tóth, tel. č. 0903625062, e-mail: [radomir.toth@unlp.sk](mailto:radomir.toth@unlp.sk),

b/ Ing. Milan Kozub tel. č. 0917831737, e-mail: [milan.kozub@unlp.sk](mailto:milan.kozub@unlp.sk).

Objednávateľ je povinný v prípade zmeny kontaktnej osoby túto zmenu písomne oznámiť zhotoviteľovi a súčasne o tom vykonať zápis do stavebného denníka. Táto zmena zmluvy nevyžaduje uzatvorenie písomného dodatku k tejto zmluve.

1. Zhotoviteľ prehlasuje, že má na celé obdobie vykonávania diela uzatvorené poistenie zodpovednosti za škodu spôsobenú výkonom svojej činnosti a svojou prevádzkou, ako aj poistenie majetku, vrátane materiálu potrebného na vykonanie diela. Zhotoviteľ je povinný rozšíriť rozsah poistenia, ak tento nebude po posúdení objednávateľom dostatočný vzhľadom na rozsah vykonávaného diela.

5. Zhotoviteľ je povinný poskytnúť súčinnosť a strpieť výkon kontroly/auditu/overovania súvisiaceho s plnení tejto zmluvy vykonávaný oprávnenými osobami orgánov štátnej správy.

6. Zhotoviteľ prehlasuje, že pred uzatvorením tejto zmluvy sa riadne oboznámil s príslušnou dokumentáciou na vykonanie diela, dielo vykoná v súlade s touto dokumentáciou a podľa príslušnej technickej špecifikácie.

7. Zhotoviteľ zodpovedá za dodržiavanie všetkých bezpečnostných a protipožiarnych opatrení v zmysle príslušných platných právnych predpisov a noriem. Zhotoviteľ(zamestnanci zhotoviteľa) je povinný zúčastniť sa na vstupnom školení BOZP a PO u odborných zamestnancov objednávateľa.

8. Zhotoviteľ (zamestnanci zhotoviteľa) je povinný zúčastniť sa oboznámenia s internými predpismi objednávateľa, ktoré sa týkajú opatrení pri havarijnom úniku nebezpečných

odpadov a nebezpečných látok do životného prostredia (PI-01, PI-02.1, havarijný plán), ktoré vykonajú odborní zamestnanci objednávateľa. Zhotoviteľ je povinný dodržiavať interné predpisy objednávateľa, s ktorými bol riadne oboznámený a riadiť sa pokynmi objednávateľa v prípade havarijnej alebo mimoriadnej situácie.

9. Zhotoviteľ je pre oblasť požiarnej ochrany povinný zabezpečiť dodržiavanie povinnosti podľa zák. č. 314/2001 Z.z. o ochrane pred požiarmi v znení neskorších predpisov.

10. Zhotoviteľ je povinný pri realizácii diela zabezpečí bezpečnosť a ochranu zdravia pri práci svojich zamestnancov, vrátane aj všetkých ďalších osôb, ktoré sa budú pohybovať na stavenisku, dodržiavať povinnosti dané NV SR č. 396/2006 Z. z. a mať vypracovaný Plán bezpečnosti a ochrany zdravia pri práci, ktorý určuje pravidlá na vykonávanie prác na stavenisku. Je povinný poskytnúť svojim zamestnancom príslušné ochranné pracovné pomôcky a zároveň zabezpečiť výkon prác podľa ich druhu a charakteru tak, aby zodpovedali príslušným právnym predpisom.

11. Zhotoviteľ sa zaväzuje všetky prípadné neoprávnené zásahy do budovy alebo zariadení objednávateľa, ktoré boli spôsobené pri realizácii diela uviesť do pôvodného stavu.

12. Zhotoviteľ zodpovedá za škodu spôsobenú objednávateľovi pri vykonávaní diela a zaväzuje sa ju uhradiť v celom rozsahu. Uvedené sa vzťahuje aj na škodu spôsobenú subdodávateľom zhotoviteľa.

14. Zmluvné strany sa dohodli, že pohľadávku, ktorá vznikne z tohto zmluvného vzťahu zhotoviteľovi ako veriteľovi, zhotoviteľ nepostúpi tretej osobe bez predchádzajúceho písomného súhlasu objednávateľa ako dlžníka. Písomný súhlas za objednávateľa je oprávnený vydať len jeho štatutárny orgán. Postúpenie pohľadávok zhotoviteľom bez predchádzajúceho písomného súhlasu objednávateľa je neplatné s odkazom na § 525 ods. 2 zák. č. 40/1964 Zb. Občiansky zákonník, v znení neskorších predpisov. Porušenie povinností uvedené v tomto bode je považované za porušenie zmluvy podstatným spôsobom.

15. Zhotoviteľ sa zaväzuje, že nevykoná bez predchádzajúceho písomného súhlasu objednávateľa ako dlžníka, žiadny právny úkon, ktorým by bola alebo ktorého dôsledkom by bola alebo mohla byť zmena v osobe zhotoviteľa ako veriteľa, ktorý mu umožňuje platná právna úprava o zabezpečení záväzku, najmä nie však výlučne, pohľadávku nezaloží ako majetok, neprijme ponuku ručenia alebo bankovej záruky, nepristúpi k dohode o započítaní pohľadávok so svojim veriteľom a to vo vzťahu k pohľadávkam, vrátane príslušenstva, ktoré ku dňu platnosti tejto zmluvy existujú a ktoré v budúcnosti vzniknú z ich akéhokoľvek vzájomného zmluvného vzťahu zhotoviteľovi ako veriteľovi a objednávateľovi ako dlžníkovi. Zmluvné strany sa dohodli, že akýkoľvek právny úkon zhotoviteľa ako veriteľa vedúci k zmene v osobe veriteľa je bez predchádzajúceho písomného súhlasu objednávateľa ako dlžníka absolútne neplatný. Súhlas za objednávateľa je oprávnený vydať len jeho štatutárny orgán. Porušenie povinnosti uvedené v tomto bode je považované za porušenie zmluvy podstatným spôsobom.

16. Zhotoviteľ sa zaväzuje, že

a/ nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto Zmluvy;

b/ všetky informácie a písomné dokumenty, ktoré budú na základe tejto Zmluvy vypracované, bude považovať za dôverné, a to bez časového obmedzenia aj po ukončení platnosti tejto Zmluvy;

c/ informácie a podklady poskytnuté kupujúcim alebo tretími osobami pre plnenie predmetu tejto Zmluvy nepoužije na iný účel ako je plnenie tejto Zmluvy,

d/ bude zachovávať mlčanlivosť o všetkých informáciách získaných v súvislosti s touto zmluvou alebo získaných pri plnení tejto zmluvy, a tieto informácie nebude zverejňovať, ani žiadnym spôsobom rozširovať.

17. Zhotoviteľ nie je oprávnený previesť alebo postúpiť práva a povinnosti z tejto zmluvy tretej osobe bez predchádzajúceho písomného súhlasu objednávateľa. Postúpenie práv a povinností bez predchádzajúceho písomného súhlasu objednávateľa je neplatné.

18. Zhotoviteľ je povinný, v zmysle zák. č. 18/2018 Z. z. o ochrane osobných údajov a  o  zmene a doplnení niektorých zákonov, zabezpečiť ochranu osobných údajov osôb, ktoré objednávateľ pri svojej činnosti spracúva a s ktorými môže prísť zhotoviteľ, zamestnanci zhotoviteľa a tretie osoby vo vzťahu k zhotoviteľovi do styku pri vykonávaní činnosti podľa tejto zmluvy. Zhotoviteľ je povinný poučiť o povinnosti mlčanlivosti zamestnancov predávajúceho a všetky tretie osoby, ktoré v  mene zhotoviteľa budú vykonávať činnosti alebo sa akýmkoľvek spôsobom budú zúčastňovať na plnení tejto zmluvy zhotoviteľom.

19. Zhotoviteľ sa zaväzuje strpieť výkon kontroly/auditu/ v súvislosti s vykonávaným dielom a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

20. Zhotoviteľ berie na vedomie, že objednávateľ zverejní túto zmluvu ( ako aj jej dodatky) ako povinne zverejňovanú zmluvu v Centrálnom registri zmlúv vedenom Úradom vlády SR v súlade so zák. č. 546/2010 Z. z.

**čl. XI. ZÁVEREČNÉ USTANOVENIA**

1. Meniť a dopĺňať túto zmluvu je možné len na základe dohody zmluvných strán v súlade so zák. č. 343/2015 Z.z. a to vo forme písomných dodatkov k tejto zmluve, ak nie je v zmluve dohodnuté inak.

2. Právne vzťahy osobitne touto zmluvou neupravené sa riadia príslušnými ustanoveniami zák. č. 513/1991 Zb. Obchodný zákonník, v znení neskorších predpisov a ďalšími súvisiacimi predpismi.

3. Nedeliteľnou súčasťou tejto zmluvy sú :

* Príloha č. 1 – Špecifikácia diela ( čl. III. tejto zmluvy),
* Príloha č. 2 – Časový harmonogram vykonania diela (čl. IV. bod 4. tejto zmluvy),
* Príloha č. 3 – Zoznam subdodávateľov ( čl. V. bod 19. tejto zmluvy),
* Príloha č. 4 – Cena diela, položkovitý rozpočet (čl. VI. bod 1. tejto zmluvy).

4. Táto zmluva je vyhotovená v piatich vyhotoveniach, z ktorých zhotoviteľ dostane dva a objednávateľ tri vyhotovenia.

V Košiciach, dňa V \_\_\_\_\_\_\_\_\_\_\_\_\_\_, dňa

Objednávateľ : Zhotoviteľ :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MUDr. Ľuboslav Beňa, PhD., MPH

riaditeľ

Univerzitná nemocnica L. Pasteura Košice

## Príloha č. 3

**Predmet plnenia – dielo :**

## Zoznam subdodávateľov

***Subdodávateľ č. 1. :***

|  |  |  |
| --- | --- | --- |
| *a/* | *Obchodné meno* |  |
| *b/* | *Sídlo* |  |
| *c/* | *IČO* |  |
| *d/* | *Predmet subdodávky* |  |
| *e/* | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa* | *Meno a priezvisko :*  *Adresa pobytu :*  *Dátum narodenia:*  *Tel. kontakt:*  *E-mail adresa :* |
| *h/* | *Iné* |  |

***Subdodávateľ č. 2. :***

|  |  |  |
| --- | --- | --- |
| *a/* | *Obchodné meno* |  |
| *b/* | *Sídlo* |  |
| *c/* | *IČO* |  |
| *d/* | *Predmet subdodávky* |  |
| *e/* | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa* | *Meno a priezvisko :*  *Adresa pobytu :*  *Dátum narodenia:*  *Tel. kontakt:*  *E-mail adresa :* |
| *h/* | *Iné* |  |

\* Pokiaľ zhotoviteľ bude zabezpečovať plnenie tejto zmluvy prostredníctvom svojich subdodávateľov

( čl. X. bod 17. tejto zmluvy) vpíše všetky požadované údaje do tabuliek vyššie.

V prípade, že zhotoviteľ plnenie tejto zmluvy nebude zabezpečovať prostredníctvom svojich subdodávateľov ( čl. X. bod 17. tejto zmluvy) preškrtne vyššie uvedené tabuľky a túto skutočnosť potvrdí podpisom prehlásenia na tejto prílohe:

**Prehlásenie Zhotoviteľa :**

**Zhotoviteľ týmto prehlasuje, že plnenie tejto zmluvy nebude zabezpečovať prostredníctvom svojich subdodávateľov ( čl. X. bod 17. tejto zmluvy).**

**V ...................................., dňa ..........................**

**Zhotoviteľ : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**